  Майя Бывальцева 6-тӥ коньывуонлы Удмуртиын силослы кукурузаез 17,2 сюрс гектар вылысь утялтӥзы, со чакламлэсь 62 процентэз луэ. Вож сиён гектарысь 246 центрнер люкаське. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Вуоно толлы элькунысь гурт возёсъёс 1,38 миллион тонна силос дасязы ни – со чакламезлэсь 91 процент (кылем арын та дырлы – 73 процент). Силос гуосты тырмытон азьланьтӥське. Та нуналъёсы куро люканэз но азьланьто, чакланъёс 87 процентлы быдэстэмын Удмуртиысь гурт возёсъя но сиён-юонъя министерстволэн пресс-службаезМукет пудо сиёнэз азьвыл пусъемлэсь вылтӥ дасязы: сенаж – 1 миллион 260 тонна яке чакламлэсь 147 процент (кылем арын – 129 процент), кӧс турын – 179 сюрс тонна яке 103 процент (64 процент). Элькунъя одӥг пудо йырлы 31,9 центнерен сиён дасязы, чакламын вал 25 центнер. Нош Эгра, Можга, Юкаменск но Якшур-Бӧдья ёросъёсын 40 центнерлэсь тросэн усе. Тодэ вайытом, Удмуртиын тысё, тысё но пуртэсо юосты утялтон ужъёсты йылпумъязы.  Тегъёс: Ижкар Удмуртия гуртвозёс пудосиён  